Katherine Johnson

Si Creola Katherine Johnson (y Coleman; Agosto 26, 1918 – Pebrero 24, 2020) iyo sarong Amerikanong matematiko kun sain an saiyang mga kalkulasyon nin orbital na mekaniko bilang sarong empleyado kan NASA iyo kritikal sa trayumpo kan enot asin nagsurunod na mga biyahe pasiring sa luwas kan kinaban na igwang tawo sa irarom kan NASA. Durante kan saiyang 33-taon na karera sa NASA asin bago kaini, nakaguno siya nin reputasyon para sa pagigin mahusay sa mga kompleksikong manwal na kalkulasyon asin nagtabang sa enot na paggamit nin kompyuter sa paghimo kan mga ini. An espasyong ahensya iyo nanutaran siya sa "historikal na pagganap bilang saro sa mga enot na Aprikano-Amerikanong babayi na nagtrabaho bilang siyentista sa NASA"."Hidden Figures To Modern Figures: Students See SLS Rocket at Michoud". YouTube. Marshall Space Flight Center. November 24, 2016. Retrieved March 4, 2020.

An mga kagibohan ni Johnson iyo kabali an pagkalkula kan mga trahektorya, launch windows, asin emergency return paths para sa pagbiyahe kan Project Mercury, kaiba sa mga astronaut iyo si Alan Shepard, an pinakaenot na Amerikano sa luwas kan kinaban, sagkod si John Glenn, an pinakaenot na Amerikano sa orbit, asin an nakaplanong dalan para sa Apollo Lunar Module sagkod command module sa biyahe pasiring sa Bulan. An saiyang mga kalkulasyon iyo esensyal man sa pagpoon kan Space Shuttle na programa, asin nagtrabaho man siya sa mga plano para sa sarong misyon pasiring sa Marte.

Kan 2015, piggawadan ni Presidente Barack Obama si Johnson kan Presidential Medal of Freedom. Kan 2016, pigtawan siya nin Silver Snoopy Award kan astronaut nin NASA na si Leland D. Melvin asin an NASA Group Achievement Award. Kan 2016, pigganapan siya ni Taraji P. Henson bilang pangenot na karakter sa pelikulang Hidden Figures. Kan 2019, si Johnson nagawadan nin Congressional Gold Medal. Kan 2021, na-induktar siya sa National Women's Hall of Fame.

 Iba pang babasahon 
 Beverly Golemba, Human Computers: The Women in Aeronautical Research , unpublished manuscript 1994, NASA Langley Archives.
 Brigham Narins, Notable Scientists: From 1900 to the Present, Gale Group, 2001, .


 Panluwas na takod 

Katherine G. Johnson Video produced by Makers: Women Who Make America

 Toltolan 

Kategorya:Mga matematiko